බේරුවල පොල්කොටුව ප්‍රදේශයේ පිහිටි අත් යන්ත්‍ර රෙදිපිළි කර්මාන්ත ශාලාවක් වසර ගණනාවක සිට දිරාපත් වෙමින් පවතී. 1979 ජනවාරි මස 14 වන දින සිරිල් මැතිව් ඇමැතිවරයා විසින් පේෂකර්මාන්ත දෙපාර්තමේන්තුවේ පේෂකර්ම සේවා මධ්‍යස්ථානයක් ලෙසට ආරම්භ කළ මේ ගොඩනැගිල්ල පසුකාලීනව ඩිස්පැන්සරියක් ලෙසටද පවත්වාගෙන ගොස් ඇත.දොර ජනෙල් හා වහළද සම්පූර්ණයෙන් මේ වන විට විනාශ වී ඇති අතර ගොඩනැගිල්ල ගරා වැටීමට ආසන්න තත්ත්වයේ පවතී.කොළඹ ගාල්ල ප්‍රධාන මාර්ගය අසල පිහිටි මේ ගොඩනැගිලි සියල්ල ගරා වැටීමට පෙර ප්‍රයෝජනවත් කටයුත්තක් සඳහා යොදාගන්නැයි ප්‍රදේශවාසීහු ඉල්ලා සිටිති..